CELEX: 32017D0446
Language: hu
Date: 2017-03-03 00:00:00
Title: A Tanács (EU) 2017/446 határozata (2017. március 3.) a polgári légi járművek kereskedelméről szóló megállapodás mellékletének módosításáról szóló, 2015. évi jegyzőkönyvnek az Európai Unió nevében történő megkötéséről

15.3.2017   
            
            
               HU
            
            
               Az Európai Unió Hivatalos Lapja
            
            
               L 69/1
            
         A TANÁCS (EU) 2017/446 HATÁROZATA
   (2017. március 3.)
   a polgári légi járművek kereskedelméről szóló megállapodás mellékletének módosításáról szóló, 2015. évi jegyzőkönyvnek az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (6) bekezdése a) pontjával együtt értelmezett 207. cikke (4) bekezdés első albekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:
   
               (1)
            
            
               A 80/271/EGK határozattal (2) a Tanács jóváhagyta a polgári légi járművek kereskedelméről szóló GATT-megállapodás (a továbbiakban: megállapodás) megkötését.
            
         
               (2)
            
            
               A megállapodás aláírói 2015. november 5-én Genfben – képviselőik útján – megállapodtak abban, hogy elfogadásra megnyitják a megállapodás mellékletének módosításáról szóló, 2015. évi jegyzőkönyvet (a továbbiakban: jegyzőkönyv), amely a Harmonizált Áruleíró- és Kódrendszer 2007. évi változata által bevezetett változásokat ülteti át a megállapodás mellékletébe.
            
         
               (3)
            
            
               A jegyzőkönyvet jóvá kell hagyni,
            
         ELFOGADTA EZT A HATÁROZATOT:
   1. cikk
   A polgári légi járművek kereskedelméről szóló megállapodás mellékletének módosításáról szóló, 2015. évi jegyzőkönyvet a Tanács az Unió nevében jóváhagyja.
   A jegyzőkönyv szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak) az elfogadási okirat Unió nevében történő letétbe helyezésére, miáltal az Unió ezt a jegyzőkönyvet magára nézve kötelezőnek ismeri el (3).
   3. cikk
   Ez a határozat elfogadásának napján lép hatályba.
   
      Kelt Brüsszelben, 2017. március 3.
      
         
            a Tanács részéről
         
         
            az elnök
         
         M. FARRUGIA
      
   
   
      (1)  A 2017. február 15-i egyetértés (a Hivatalos Lapban még nem tették közzé).
   
      (2)  A Tanács 80/271/EGK határozata (1979. december 10.) az 1973 és 1979 közötti kereskedelmi tárgyalások eredményeként létrejött többoldalú megállapodások megkötéséről (HL L 71., 1980.3.17., 1. o.).
   
      (3)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában teszi közzé.